als_Latn dik_Latn sag_Latn
Prapaskenat me vepra kriminale duhet të hetohen me aktakuzë urgjente nga Prokuroria Speciale e Shtetit
Siç dihet, VV-ja po sfidohet me keqqeverisjen e parë në nivelin lokal, në komunën e Prishtinës, mandat i cili po shkon turpshëm kah fundi. Analistët politikë dhe qytetarët vazhdojnë të mbesin të pakënaqur me qeverisjen e Shpend Ahmetit, të nënkryetarit Dardan Sejdiu dhe bashkëpunëtorëve të tyre. Nga vlerësimet e herëpashershme, që janë bërë me shumë prej tyre, del se këta drejtues të Prishtinës do të mbahen mend për këtë mandat si udhëheqës të Komunës së Prishtinës, ku kanë spikatur tepër negativisht me lidhjet e tyre të inkriminuara me shume mafio-biznese, siç janë vëllezërit Devolli, por njëkohë- sisht edhe me të tjera lidhje puro kriminale me shoqëritë që përbëjnë 'nëntokën e krimit të organizuar të ndërtimit', së bashku me udhëheqjen e Prishtinës dhe jo vetëm, në jahtin e të cilëve "në prehër të krimit" Shpend Ahmeti një herë është fotografuar për t'u faktuar katërçipërisht. Sipas vlerësimeve të ndryshme kritike, nga analistët dhe qytetarët, komuna e Prishtinës, e kryesuar nga Shpend Ahmeti dhe Dardan Sejdiu dhe sejmenët e inkriminuar të VV-së, për 4 vjet të mandatit nuk tentuan, ngase nuk patën interes, të ndërtojnë as edhe një shkollë fillore apo të mesme, shkollë speciale a profesionale, për shkollarë të mesëm, qendër spitalore komunale për lagjet më të mëdha e më të popullzuara, siç janë lagjet 'Dardania', 'Emshir' dhe 'Lakërishte', ku jetojnë afro 60 mijë qytetarë, në hapësirat dhe në tokën komunale, siç është hapësira te Stacioni i Autobusëve, e që është në "epiqendër" të tri lagjeve të përmendura, e ku po planifikojnë pa pëlqimin e qytetarëve, që në 15 hektarët si tokë publike e shtetit te stacioni t'ua japë mafio-oligarkëve të inkriminuar 'Devolli' për ndërtim të qendrës së madhe tregtare, hotelit dhe ndërtesave të larta me mbi 40 kate, si të 'Gradacelave' të larta, në bashkëpunim edhe me Edi Ramën, e shumëpërfolur për paratë e pista të krimit. Reagimet vijnë sidomos për anashkalimin e lagjeve "Dardania", 'Emshir' dhe 'Lakërishte', ku edhe gjendet hapësira me 15 hektarë tokë komunale, e cila po planifikohet të shndërrohet në beton për të mbushur orekset e oligarkëve të inkriminuar të klanit 'Pronto' dhe oligarkëve të kanabisit me Gradacela 40 kate.
Lagjet e mëdha u lanë në harresë
Analisti politik, Ragip Guraziu, thotë se e vërteta e hidhur ekonomike që i shkaktuan komunës së Prishtinë për 4 vjet i pari i saj, Shpend Ahmeti, dhe Dardan Sejdiu, do mbeten në mend për një kohë të gjatë. "Duke e parë këtë, u janë drejtuar qytetarëve të Kosovës në fushatën e zgjedhjeve të parakohshme parlamentare të 11 qershorit se VV-ja dhe Shpend Ahmeti me oligarkët e tyre kanë përdorur ato pak rezultate dhe shifra që i kanë në dispozicion, por që janë të pamjaftueshme për të paraqitur tabllon ekonomike dhe sektorë tjera në Komunën e Prishtinës", tha ai. Sipas tij, mashtrimet nuk do të shiten."Epiqendra kryesore e tri lagjeve, ku jetojnë 60 mijë banorë, pa pëlqimin e qytetarëve, Shpend Ahmeti, dhe Dardan Sejdiu në fund të mandatit po i dorëzojnë në duart e mafi-oligarkëve 'Devolli', për tregti ndërtesash deri në 40 kate, përfshirë këtu edhe kryeministrin shqiptar, Edi Ramën, shumë i përfolur me para të pista të kanabisit", është shprehur ai. "Lidhjet e tyre të inkriminuara me mafio-biznese, siç janë vëllezërit Devolli, por njëkohësisht edhe me të tjera lidhje puro kriminale, me shoqëritë që përbëjnë 'nëntokën e krimit të organizuar të ndërtimit' së bashku me udhëheqjen e Prishtinës dhe jo vetëm, u dëshmuan dhe faktuan në jahtin e Devollëve, ku vetë Shpend Ahmeti është fotografuar e faktuar. Pra, nuk do koment se Komuna e Prishtinës e kryesuar nga Shpend Ahmeti dhe Dardan Sejdiu dhe sejmenët e VV-së, për 4 vitet e mandatit, nuk tentoi të ndërtojë as edhe një shkollë fillore apo të mesme, shkollë speciale për shkollarë të mesëm, qendër spitalore komunale për në lagjet më të mëdha e më të populluara", theksoi Ragip Guraziu. Ai konsideron se është një dështim i madh dhe ndëshkim për interesin qytetar mosshfrytëzimi i tokës komunale, siç është hapësira te Stacioni i Autobusëve, si "epiqendër" e Prishtinës, për shkolla, çerdhe e qendra të mjekësisë familjare, por që po planifikohet, pa pëlqimin e qytetarëve, t'ua japë mafio-oligarkëve 'Devolli' për ndërtim të qendrës së madhe tregtare, hotelit dhe ndërtesave të larta me mbi 40 kate, si të 'Gradacelave'
Dyshimet për para të pista
Opinionisti Reshat Badallaj konsideron se Shpend Ali Ahmeti, Dardan Sejdiu dhe sejmenët e tyre aty rrotull, do mbahen mend jo vetëm nga qytetarët e kryeqytetit që i preu në besë, i sakatoi gjymtyrët e tyre, që do të lëngojë me vite të tëra, por qytetarët e gjithë vendit do t´i kujtojnë këta matrapazë që erdhën shumë hajnisht me mjeshtërinë e dhelprës dinake në pushtet."Dinakët dhe tinëzarët që u printe Shpendi i Aliut, ky i dyti, i ndjeri titist i përkëdhelur, duke mashtruar popullin erdhën dhe morën timonin e Prishtinës, nga thonjtë e titizmit që quhet LDK-ja dhe argatët e bandës së rrahmanzinjëve. Dorën në zemër, kjo bandë dinake më mashtruan edhe mua, që nuk mashtrohem lehtë, por ja këta rrenacakë, dredharakë, dinakë e matrapazë, më mashtruan kur kërkohej Bashkimi Kombëtar, flamuri kuqezi dhe populli mendonte se kjo bandë me të vërtetë e ka serbes, sepse për të mashtruar popullin këta rrugës bërtisnin sert, bile shumë sert", tha Badallaj. Mirëpo, ai potencon se dyshimi që këta mund të jenë të lidhur me krimin e ka brejtur vazhdimisht.
Politika po e keqpërdor Kosovën
Po aq kritik është edhe prof. Muhamet Kelmendi, i cili po e përjeton rëndë matrapazllëkun me pasuritë e kryeqytetit nga kjo qeverisje e tanishme. Mirëpo, ai thotë se ky fenomen kriminal që ka kapur Prishtinën është shtrirë, madje në nivel Kosove, prandaj edhe është vështirë të spastrohet."Çështja e keqpërdorimit të detyrës së dhënë nga populli, qoftë në nivel qendror, qoftë në nivel lokal, ka kapluar tërë Kosovën. Nuk mund të gjejmë politikane dhe qeveritare që në një mënyrë nuk jeton mbi kapacitetet e veta që i krijon në mënyrë ligjore. Kudo, nëpër administratë, në bordet e subjekteve ekonomike publike, nëpër universitete, në shkolla, në polici e në administratë, në gjykata dhe në prokurori, nëpër komuna dhe në Qeveri e në Kuvend, kudo kemi njerëz të korruptuar e që fuqia e tyre ekonomike e financiare është mbi kapacitetet e veta ligjore. Këto janë raste për hetim penal", tha Kelmendi. Ai vlerëson se nuk është vetëm Komuna e Prishtinës e kapur nga krimi dhe korrupsioni, por ka edhe komuna të tjera. "Këndej, nuk ka mbetur prapa as Komuna e Prishtinës, e Mitrovicës, e Gjilanit e Pejës, e Gjakovës dhe e Prizrenit. I përmenda vetëm komunat kryesore, pa u lëshuar në çështjet e tjera të natyrës së kontrollit, që shumë komuna, madje mbi 15% e territorit të Kosovës, kontrollohen nga shteti serb", tha Kelmendi.
Të hetohen lidhjet e pushtetit me krimin
Analisti Faton Mehmeti thotë se tanimë dihet se lidhjet e politikës me krimin janë si thoi për mishin, kombinim perfekt për të përfituar në kurriz të qytetarëve të ndershëm të vendit, kudo dhe pa përjashtim.
Qytetarët ndihen të zhgënjyer
Mbamendje të keqe për qeverisjen e mandatit të parë të komunës nga 'Vetëvendosje' kanë edhe qytetarët e anketuar nga gazeta, të cilët kërkojnë që çfarëdo veprimi, projekti kapital që prek interesin e tyre, to mos iniciohet e aq më pak të fillojë të zbatohet pa e pyetur qytetarin. Hajdin Osmani thotë se deri më tani është i zhgënjyer dhe aspak i kënaqur me qeverisjen e komunës nga qeveritarët aktualë."Është mirë që të kryhen disa punë, për të cilat ka nevojë qytetari, por duhet që çdo veprim që ndërmerret të niset nga populli, qytetari të jetë ai që së bashku me qeveritarët e drejtojnë pikën e interesit, duke u marrë vesh për gjithçka që ka nevojë. Nuk është në pyetje që të punohet vetëm për interesin e dikujt tjetër për shok, ja për mik ja për nip, por interesi duhet të jetë i përgjithshëm. Kudo që punohet dhe kudo që ndërtohet është njësoj, është çështje e njëjtë, mirëpo janë do vende që dikujt më shumë i konvenon popullit, prandaj vetëm duke qenë afër qytetarit mund të shkohet përpara. E aty ku nuk pyetet dhe nuk konsultohet populli ta dijë secili që aty nuk ka asgjë, aty ndërkrehet ajo punë dhe nuk mund të vazhdohet tutje dhe veç në bëftë diçka për xhep të vetin se për popull aty nuk ka asgjë", tha Hajdin Osmani. Maksur Megjuani konsideron se duhet të ketë më shumë infrastrukturë për interesin qytetar: shkolla, ambulanca, çerdhe etj., dhe ato nuk do të duhej të mbeteshin peng i interesit të individëve të caktuar apo grupeve të interesit."Unë mendoj se nuk duhet të mbetet peng diçka për diçka tjetër, për një arsye tjetër. Të mbetet peng ndërtimi i një objekti të rëndësisë së veçantë për diçka tjetër, mendoj që nuk është në rregull. Qytetari duhet gjithsesi të pyetet, por edhe duhet të vlerësohet se sa janë qytetarët në gjendje ta mendojnë dhe vlerësojnë atë punë, sa janë qytetarët në gjendje me parë nevojat e përditshme, sepse rritja e qytetit po shkon sipas rritjes së popullit, prandaj ne kemi nevojë për shumëçka, që deri më tani kemi mbetur mbrapa shumë. Nuk jam shumë i informuar për detajet e atyre projekteve për të cilat ka nevojë, por po dua të besoj që ata që punojnë në atë drejtim do të gjykojnë drejt dhe do të realizohen ashtu si duhet, si e kërkon interesi dhe nevojat qytetare, tha Maksut Mexhuani. Hasim Krasniqi, një tjetër qytetar, thotë se Komuna e Prishtinës duhet t'i ikë logjikës së betonizimit të kryeqytetit, të trokasë derë më derë te qytetarët dhe ta marrë mendimin e tyre për çdo metër planifikimi për ndërtim në emër të interesit publik."Për mendimin tim më mirë është të hapen akoma më shumë shkolla, madje që ato të jenë shumë më kualitative në ndërtim, sepse disa nga ndërtimet e deritanishme po dalin kurrfare. Me këto ndërtimet e larta që po uzurpojnë hapësirat në kryeqytet jemi ngopur, nuk na duhen vend e pa vend këto ndërtesat 20 katëshe e 40 katëshe... ka mjaft dhe kjo është shumë e tepërt", tha Hasim Krasniqi.
Njerëzit mbi ligjin qeverisin kryeqytetin
Rregull në ndërtim dhe mosbetonizim të kryeqytetit përmes lidhjeve kriminale të pushtetit, të të gjitha niveleve, kërkon edhe qytetari Ilaz Ismaili. "Qytetari duhet të pyetet për atë rreth dhe ambient në të cilin jetojmë, që gjithçka që ndërtohet të planifikohet mirë dhe vetëm mbi kriteret e planit urbanistik. Nuk duhet të lejohet kjo formë e tanishme, kjo praktikë ndërtimi që dikush të ndërtojë 5 katëshe e dikush 10 katëshe e tutje. A po shihni që pothuajse askund nuk ka hapësirë të mjerueshme gjelbërimi, nuk kanë ku të luajnë as fëmijët. Duhet të orientohemi për një plan dhe projekt më të mirë, që të kemi më shumë shkolla, më shumë çerdhe për fëmijë, por edhe institucione shëndetësore më afër qytetarit, sepse ndërtime e ndërtime të larta kemi mjaft. Ato duhet të jenë edhe kur bëhen të nivelit që duhet të jenë dhe jo sipas dëshirës së disa njerëzve", potencoi Ismaili. "Unë shpesh e kam thënë dhe po e them se shumë janë komprometuar njerëzit, është kompromentuar udhëheqësi dhe është bërë një nam i zi këtu. Duhet të ndalen këta trendë njëherë e përgjithmonë. Prishtinës jo vetëm çerdhe e shkolla, por i duhen edhe dy komuna të tjera që të bëhen, sepse ndryshe nuk mund të funksionojë si duhet një komunë e vetme sikur që është tani. Kjo është edhe një arsye pse po bëhet këtu çka po duan njerëzit pa ligj e pa plan, të gjitha këto po i bëjnë njerëzit që janë të kapur-lidhur me shtetin dhe jo qytetarët e thjeshtë', tha Ilaz Ismaili. Qytetari tjetër, Haxhi Nishori, konsideron se kryeqytetin po e qeverisin njerëz që janë mbi ligjin. "Krejt kjo që po shohim do të thotë se këta njerëz janë mbi ligjin, mbi shtetin janë këta njerëz. Sikur të ishte mirë dhe mbarë që t'i zbatojnë ligjet dhe rregullat si për njërin si për tjetrin të gjitha punët do të na shkonin më mirë e më mbarë, por nuk po ë bëjnë këtë", theksoi ai. Përkundër pyetjeve të dërguara, Komuna dhe kompania “Devolli”, si gjithëherë nuk kanë kthyer përgjigjje.
(Kosova Sot)
Lideri opozitar rus, Alexei Navalny, është ankuar sot se gruaja dhe fëmijët e...
Një nga nismëtarët e një lëvizje të re brenda PD-së, Besnik...
Presidenti serb, Aleksandar Vuçiq, ka falënderuar sot kryeministrin grek Aleksis Cipras...
Një 40-vjeçar ka mbetur i plagosur në Pogradec ditën e sotme, gjatë...
Një ngjarje e rëndë ka ndodhur sot paradite në...
Ish-eprori i UÇK-së dhe ish-anëtari i SHIK-ut Naim...
Pak orë pas lirimit nga Gjykata e Krimeve të Rënda, Elda Tanushi...
Ibrahimovic ka treguar se shumë shpejt do të zbulohet klubi ku do të luajë...
Lideri opozitar rus, Alexei Navalny, është ankuar sot se gruaja dhe fëmijët e...
Një nga nismëtarët e një lëvizje të re brenda PD-së, Besnik...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn